শুক্র ও শনিবার গণসংযোগ-লিফলেট বিতরণ করবে বিএনপি
এক দফা আন্দোলনের অংশ হিসেবে আগামীকাল শুক্রবার ও আগামী শনিবার দুই দিনের গণসংযোগ ও লিফলেট বিতরণ কর্মসূচি ঘোষণা করেছে বিএনপি।
দলের জ্যেষ্ঠ যুগ্ম মহাসচিব রুহুল কবির রিজভী আজ বৃহস্পতিবার দুপুরে এক ভার্চুয়াল প্রেস ব্রিফিংয়ে এ কর্মসূচি ঘোষণা করেন।
তিনি বলেন, 'নির্বাচন বর্জন এবং আওয়ামী লীগ সরকারের পদত্যাগ ও নিরপেক্ষ তত্ত্বাবধায়ক সরকার ব্যবস্থা পুনঃপ্রতিষ্ঠার দাবিতে চলমান অসহযোগ আন্দোলনের সমর্থনে আগামী ২৯ ও ৩০ ডিসেম্বর গণসংযোগ কর্মসূচি পালন করা হবে।'
আজ বিএনপির পূর্বঘোষিত তিন দিনের কর্মসূচির শেষ দিন বলেও জানান দলের জ্যেষ্ঠ এই নেতা।

এক দফা আন্দোলনের অংশ হিসেবে আগামীকাল শুক্রবার ও আগামী শনিবার দুই দিনের গণসংযোগ ও লিফলেট বিতরণ কর্মসূচি ঘোষণা করেছে বিএনপি।